google/wiki40b huggingface dataset:
Pilihan raya Negeri Selangor 1955

Pilihan raya negeri Selangor 1955 telah diadakan pada 26 September 1955 di 3 kawasan di Selangor iaitu Sabak Bernam, Kelang Utara dan Kuala Lumpur Barat. 20,000 pengundi telah turun mengundi di tempat pengundiaan yang ditetapkan. Tujuannya bagi memilih Ahli Majlis Negeri Selangor.
Calon Parti Perikatan (UMNO-MCA-MIC) menang ketiga-tiga kawasan ini. Parti Islam Se-Malaysia (PAS) dan Parti Buruh dan dua calon bebas kalah. 10 kerusi telah dimenangi oleh Perikatan tanpa bertanding. Ini bermakna 13 kerusi di Selangor dibolot oleh parti Perikatan.
Pada 23 September 1955, Perikatan menang semua 9 kerusi di Pahang. 7 kerusi dimenangi tanpa bertanding.
Perikatan juga menang semua kerusi di Perlis yang diadakan pada 25 September 1955.
Dengan adanya pilihan raya umum 1995 ini, buat pertama kali Menteri Besar setiap negeri dilantik dari kalangan Ahli-Ahli Majlis Negeri yang dipilih oleh rakyat. Sistem ini tidak dilaksanakan sepenuhnya sehinggalah Malaysia merdeka pada 1957.
Sistem pilihan raya ini berkembang kepada peringkat persekutuan. Bagaimanapun 1/3 daripada Ahli Majlis Jemaah Menteri dilantik oleh Pesuruhjaya Tinggi British di Persekutuan Tanah Melayu.
Kelayakan Kejohanan Remaja B-21 UEFA 2017 Kumpulan 8

Kelayakan Kejohanan Remaja B-21 UEFA 2017 Kumpulan 8 terdiri daripada lima pasukan: Belanda, Slovakia, Turki, Belarus dan Cyprus. Keanggotaan sembilan kumpulan dalam kelayakan peringkat kumpulan telah diputuskan oleh undian yang diadakan pada 5 Februari 2015.
Kumpulan ini dimainkan dalam format perlawanan kumpulan secara timbal balas bermain di tempat sendiri dan tempat lawan. Juara kumpulan layak secara langsung ke kejohanan akhir, manakala naib juara mara ke perlawanan kalah-mati jika mereka adalah salah satu daripada empat naib juara terbaik di kalangan semua sembilan kumpulan (tidak termasuk keputusan menentang pasukan tangga keenam).
Puteri Saadong

Puteri Saadong atau Mariam (memerintah antara tahun 1667–1671), merupakan anak angkat kepada Cik Siti Wan Kembang, Raja Wanita Pertama negeri Kelantan. Nama penuh Puteri Saadong ialah Tuan Puteri Saadong binti Raja Loyor; juga memakai gelaran Puteri Vijaya Mala, Raja Jembal; merupakan anak perempuan Raja Loyor bin Raja Sakti, Raja Jembal.
Puteri Saadong telah dibawa oleh Cik Siti Wan Kembang ke Bukit Marak apabila ibunya meninggal dunia. Puteri Saadong menggantikan pemerintahan ayahdanya yakni Raja Jembal pada tahun 1667, lalu Puteri Saadong ditabal sebagai Sultan Kelantan pada tahun yang sama. Baginda Puteri Saadong merupakan raja wanita ke-dua di negeri Kelantan.
Cik Siti Wan Kembang telah memperkenankan perkahwinan antara Puteri Saadong dengan sepupunya iaitu Raja Abdullah bin al-Marhum Sultan Samiruddin, Raja Kelantan-Selatan (Jembal) apabila Puteri Saadong berumur seawal usia 15 tahun.
Puteri Saadong telah ditangkap oleh tentera Siam lalu dijadikan permaisuri kepada Raja Narai, Raja Siam (kini Thailand), untuk menggantikan kehidupan suaminya. Berikutan penangkapan Puteri Saadong, Raja Abdullah mengambil pendirian untuk menunggu kepulangan Puteri Saadong, baginda Raja Abdullah tidak lagi berkahwin. Namun selepas bertahun-tahun menunggu, Raja Abdullah mengambil kepuusan untuk berkahwin lain.
Apabila Puteri Saadong telah kembali semula ke Bukit Marak untuk mencari Raja Abdullah untuk berkahwin semula. Lalu Puteri Saadong telah kecewa apabila mendapati Raja Abdullah telah berkahwin dengan wanita lain, atas perasaan amarah yang mendalam, Puteri Saadong bertekad lalu telah membunuh Raja Abdullah dengan menggunakan keris sanggul yang disemat dirambutnya.
Selepas insiden tersebut, Puteri Saadong telah meninggalkan Bukit Marak lalu hilang tanpa dijejaki lagi. Makam Raja Abdullah sehingga hari ini masih boleh dilihat dan dilawati di Padang Halban, Melor di daerah Bachok, Kelantan.
27 Rejab

27 Rejab merupakan hari ke-207 dalam kalendar Hijriah.
Ganaur

Demografik 2001

Menurut bancian India pada tahun 2001, Ganaur memiliki bilangan penduduk seramai 29,005. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Ganaur memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 59% lelaki dan 41% wanita mampu membaca. 15% dari populasi berusia di bawah 6 tahun. (2001)
Bohor

Jumlah Penduduk

Jumlah penduduknya juga adalah yang paling rendah di antara semua mukim. Penduduk Mukim Bohor seramai 8,024 orang mengikut kajian pada tahun 2005. Pecahan penduduk pula adalah 98%. Bumiputera dan 2% lain-lain kaum. Penduduk lelaki lebih ramai daripada wanita. Penduduk lelaki seramai 4,140 orang dan wanita seramai 3,884 orang. Pekerjaan utama penduduk ialah bersawah,menoreh getah, perhotelan, kakitangan kerajaan, berniaga, kontraktor serta menternak lembu dan kerbau. Mukim Bohor adalah mukim yang berasaskan kepada pertanian seperti sawah,getah, kelapa,dusun dan penternakan.

Kompleks Kraftangan Langkawi

One Stop Center bagi jualan hasil kraf Malaysia: Kompleks Kraf Langkawi menyediakan ruang niaga bagi usahawan-usahawan menjual pelbagai produk kraf buatan Malaysia kepada pengunjung dari dalam dan luar Negara yang berkunjung ke Langkawi. Kompleks ini terletak kira-kira 21km perjalanan dari Bandar Kuah dan 24 km dari Lapangan Terbang Padang Mat Sirat yang menjadi pintu masuk utama ke Pulau Langkawi.
Promosi: Pelbagai aktiviti promosi diadakan setiap tahun bagi menarik minat pengunjung untuk datang ke Kompleks Kraf Langkawi dan membeli kraftangan buatan Malaysia. Selain itu, ia dapat memupuk dan menanam sikap mencintai seni warisan budaya kraf Malaysia. Promosi Kraf Langkawi pada bulan Disember setiap tahun merupakan acara kemuncak kepada program Promosi yang dijalankan, di mana pelbagai produk dan hasil kraf Malaysia akan dijual oleh pengusaha/usahawan dari semenanjung, Sabah dan Sarawak.
Pemuziuman dan Pendidikan Kraf:Kompleks Kraf Langkawi mempunyai dua buah Muzium iaitu Muzium Adat Istiadat Perkahwinan dan Muzium Warisan yang memaparkan budaya dan adat Perkahwinan kaum-kaum utama di Malaysia serta pameran barang-barang seperti keris-keris dan artifak-artifak lama yang mempunyai nilai dan sejarah yang tersendiri.
Lokasi :Teluk Yu, Mukim Bohor, 07000 Langkawi.
 Koordinat: 6.420251 U, 99.780234 T
 No Tel: 04-9591913. No Faks: 04-9592340.
Kampung Peseri

Poskod

Poskod yang digunakan di Kampung Peseri adalah 01000.
Manikpur, Pratapgarh

Demografik 2001

Menurut bancian India pada tahun 2001, Manikpur memiliki bilangan penduduk seramai 13,455. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Manikpur memiliki kadar pendidikan (kebolehan membaca) 50%, di bawah kadar purata kebangsaan 59.5%; dengan 62% lelaki dan 38% wanita mampu membaca. 19% dari populasi berusia di bawah 6 tahun. (2001)
Alec Baldwin

Kehidupan awal

Baldwin dilahirkan di Long Island, New York, anak pada Carolyn Newcomb (née Martineau) dan Alexander Rae Baldwin, Jr., guru kajian sejarah/kemasyarakatan menengah dan jurulatih bola sepak Amerika. Baldwin was raised in a Roman Catholic family of Irish, English, and French descent. Dia mempunyai tida adik lelaki, Daniel Baldwin, William Baldwin, dan Stephen Baldwin, yang turut menjadi pelakon. Baldwin juga memiliki dua saudara perempuan, Beth Baldwin Keuchler (lahir 1955), dan Jane Baldwin Sasso (lahir 1965).
Baldwin memasuki Sekolah Menengah Alfred G. Berner di Massapequa, Long Island, dan bermain bola sepak Amerika di bawah jurulatih Bob Reifsnyder, yang tersenarai dalam Dewan Bolasepak Kolej Masyhur. Dia bekerja sebagai "busboy" di disko Studio 54 yang terkenal di bandaraya New York. Baldwin menghadiri Universiti George Washington dari 1976 hingga 1979. Dia kemudian bertukar ke Universiti New York bagi pengajian lakonan di Institute Lee Strasberg Theatre di bawah Elaine Aiken dan Geoffrey Horne. Dia kembali ke bandar New York pada tahun 1994 dan lulus dengan Ijazah Seni Halus pada tahun tersebut. Pada 12 May 2010, dia memberi ucapan permulaan di Universiti New York dan dianugerah Ijazah Kedoktoran Seni Halus, honoris causa.
Kampung Panchong

Kemudahan

Kampung Panchong mempunyai sebuah sekolah rendah iaitu Sekolah Rendah Panchong. Sekolah ini juga berkongsi bangunan dengan Sekolah Ugama Panchong, sebuah sekolah agama yang menyediakan pendidikan rendah agama Islam yang mana ianya wajib bagi murid-murid beragama Islam di Brunei. Pendidikan rendah diadakan pada sesi pagi sementara pendidikan agama pada sesi petang.
Brabazom

Sejarah

Kumpulan Brabazom ditubuhkan pada 1990-an. Kumpulan Brabazom  merupakan kumpulan pemuzik yang membawa genre Melodic Blackened Black Metal.

Diskografi

Kumpulan Brabazom menghasilkan 1 album sehingga kini.
Dommartin-lès-Cuiseaux

Dommartin-lès-Cuiseaux ialah komun di jabatan Saône-et-Loire dan di kawasan Bourgogne di timur Perancis.
Ciater, Serpong

Poskod

Poskod yang digunakan di Ciater adalah 15310. Terdapat 9 buah desa di dalam daerah kecamatan Serpong.
Filem Black Widow - Wajah Ayu

Pengarah

Filem Black Widow - Wajah Ayu diarah oleh pengarah U-Wei Hj Saari pada 1994.

Ringkasan

Mas Ayu seorang wanita moden era 90-an, berdikari, mementingkan kerjaya dan cantik. Pada setiap malam, Mas Ayu akan bermimpi didatangi labah-labah dan seorang demi seorang rakan lelakinya akan mati. Dia mula mengesyaki yang mimpinya itu berkait rapat dengan kejadian yang menimpa kesemua rakan lelakinya.
Çepan

Çepan merupakan sebuah munisipaliti di Daerah Skrapar, Berat County, bahagian tengah Albania.
Roscheid

Roscheid merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Molingkapoto

Poskod

Poskod yang digunakan di Molingkapoto adalah 96252. Terdapat 13 buah desa di dalam daerah kecamatan Kwandang.
Kad ujian siaran

Kad ujian siaran biasanya digunakan dari penutupan televisyen. Juga digunakan untuk menghasilkan oleh tabung elektron. Pemancarnya masih berfungsi tetapi tiada sebarang siaran dibuka.

UEIT

UEIT sepenuhnya digunakan untuk semua televisyen di Rusia kecuali Rossiya-1 menggunakan kad ujian EBU. 
ntv7 menggunakan kad ujian yang bernama Philips PM5522 yang digunakan dari 1.00 pagi hingga 6.00 pagi, sepanjang penutupan.
Regensburg

Demografik

Menurut bancian bilangan penduduk bandar utama Regensburg, Jeman adalah 125676 , 129859 , 133525
Davide Valsecchi

Formula Satu

Valsecchi menguji sebuah kereta Formula Satu buat kali pertama pada 17 November, 2010, pada acara Ujian Pemandu Muda di Abu Dhabi dengan Hispania Racing. Masa terbaiknya ialah 1m43.013, dua saat lebih pantas daripada pemandu tetap, Bruno Senna, yang menetapkan masa pada pusingan kelayakan di Grand Prix Abu Dhabi pada hari Sabtu sebelumnya. Hispania juga menguji pemandu GP2 yang lain, seperti Pastor Maldonado dan Josef Kral. Beliau dikaitkan untuk menjadi pemandu simpanan di Team Lotus untuk musim 2011 dan telah disahkan sebagai pemandu ujian Lotus pada bulan Mac tahun tersebut. Beliau kemudiannya memandu pada sesi latihan bebas pada hari Jumaat di Grand Prix Malaysia pada bulan April 2011, dengan menggantikan Heikki Kovalainen pada sesi pagi.
Setelah memenangi kejuaraan GP2 Series pada tahun 2012, Valsecchi bercita-cita untuk bersaing dalam Formula Satu.
Kampung Batu 8 1/2, Kepala Batas

Poskod

Poskod yang digunakan di Kampung Batu 8 1/2, Tok Jelai, Kepala Batas, Kedah adalah 06200.
Zhu Lin

2006

Pada 2006 beliau merangkul kejuaraan Terbuka Indonsia dan Terbuka Thailand,  dan beliau berada di kedudukan pemain ke-6 terbaik dunia pada akhir tahun.

2007

Zhu memulakan tahun 2007 dengan kemenangan Kejohanan Super Series Terbuka Malaysia 2007, kejohanan pertama dalam kalendar BWF Super Series. Beberapa bulan kemudian, beliau muncul juara dunia 2007 (Perseorangan Wanita), menewaskan Wang Chen di pusingan akhir Kejohanan Badminton Dunia 2007.
Kampung Bukit Lapan

Poskod

Poskod yang digunakan di Kampung Bukit Lapan, Kuala Terengganu, Terengganu adalah 21300.
Martincourt, Oise

Martincourt ialah sebuah komun di jabatan Oise di utara Perancis, wilayah Picardy.
Hatra

Hatra (Bahasa Arab: الحضر‎ al-Ḥaḍr) merupakan kota kuno di Pentadbiran Ninawa dan kawasan al-Jazira, Iraq. Kota ini juga dikenal sebagai al-Hadr, nama yang pernah muncul dalam prasasti kuno yang ditemukan di wilayah Parsi kuno iaitu Khvarvaran. Kota ini terletak 290 km (180 bt) di sebelah barat laut Baghdad dan 110 km (68 bt) di sebelah barat daya Mosul.
Pada 7 Mac 2015, pelbagai sumber, termasuk pemerintah Iraq, melaporkan bahawa ISIS mula menghancurkan reruntuhan Hatra atas alasan tempatnya penuh dengan berhala.

Hatra moden

Hatra digunakan sebagai latar tempat dalam adegan pembuka film The Exorcist (1973), dan sejak 1985 menjadi salah satu Tapak Warisan Dunia UNESCO.
Westerau

Westerau merupakan sebuah kawasan perbandaran terletak di daerah Stormarn, Schleswig-Holstein, Jerman.
Jula Juli Bintang Tiga

Pengarah

Filem Jula Juli Bintang Tiga diarah oleh pengarah B.N. Rao pada 1959.

Ringkasan

Seorang puteri kayangan telah berkahwin dengan seorang putera raja tetapi dengan syarat yg putera itu haruslah berjanji yang dia tidak boleh menanyakan siapakah namanya, siapakah ibu bapanya dan dimanakah tempat tinggalnya, maka putera itu pun bersetuju. Setelah 3 tahun, kerana hasutan dan dengki, putera itu terpaksa melanggar janjinya hingga menyebabkan isterinya perlu berpisah dengannya selama 15 tahun.
Carlsberg

Sejarah

Carlsberg diasaskan oleh J. C. Jacobsen; kilang penapaian pertama disiapkan pada 10 November 1847. Eksport Bir Carlsberg bermula pada 1868; penapaian negara asing bermula pada 1968 dengan pembukaan kilang penapaian Carlsberg di Blantyre, Malawi. Sesetengah logo asal syarikat termasuk gajah (sempena sesetengah lagernya dinamakan) dan swastika. Kegunaan yang kedua dihentikan pada tahun 1930-an kerana kaitannya dengan parti politik di Jerman bersebelahan. Pengasas Carlsberg J. C. Jacobsen merupakan seorang philanthropist dan pengumpul seni yang tekun Dengan kekayaannya dia menghimpun koleksi seni yang mengkagumkan yang kini diletakkan di Ny Carlsberg Glyptotek di tengah Copenhagen.
Jacobsen menubuhkan makmal Carlsberg pada tahun 1875 yang menyelidik mengenai masalah saintifik berkaitan dengan penapaian. Ia bercirikan Jabatan Kimia dan Jabatan Physiologi. Spesies yis yang digunakan bagi menghasilkan lager pucat, Saccharomyces carlsbergensis, diasingkan dan dinamakan sempenanya. Konsep pH juga dibangunkan di situ termasuk kemajuan dalam kimia protein. Makmal itu merupakan sebahagian dari Yayasan Carlsberg sehingga tahun 1972 apabila ia dinamakan semula sebagai Pusat Penyelidikan Carlsberg dan dipindahkan ke kilang penapaian.
Kilang penapaian lama di Copenhagen dibuka bagi lawatan dan pelawat terkenal termasuk Winston Churchill dan Queen Elizabeth II.
Carlsberg mendapatkan kilang penapaian Tuborg pada tahun 1970 dan disatukan dengan bir Tetley pada tahun 1992.
Carlsberg memiliki satu kilang penapaian di Ashkelon, Israel yang memulakan pengeluaran pada tahun 1994 untuk Carlsberg dan Tuborg bagi penggunaan pasaran Israel tempatan.
Carlsberg memiliki dua kilang penapaian di China - Huizhou dan Shanghai. Ia pernah memiliki satu kilang penapaian di Hong Kong, tetapi telah ditutup pada tahun 1999 akibat kos yang tinggi. Kilang penapaian Carlsberg di Shanghai memulakan pengeluaran pada tahun 1998.
Sukacai, Jiput

Poskod

Poskod yang digunakan di Sukacai adalah 42263. Terdapat 13 buah desa di dalam daerah kecamatan Jiput.
Cheiracanthus

Cheiracanthus merupakan ikan akantodia. Kepalanya berbentuk bulat dan tumpul serta bersisik kecil. Ia mempunyai sirip berduri untuk menakutkan musuh serta satu sirip dorsal di belakang badan tidak seperti ikan lain.
Nama saintifik : Cheiracanthus
Saiz : 30 sm
Makanan : Ikan kecil
Habitat : Tasik dan sungai
Penemuan : Scotland, United Kingdom
Zaman kehidupan : Pertengahan Zaman Devonian
Pulau Lembu

Pulau Lembu merupakan satu salah daripada pulau yang menjadi tempat tumpuan pelancong di Langkawi negeri Kedah, sebagai tempat beriadah dan bersuka-ria bersama keluarga. Keindahan Pulau Lembu yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di Pulau Lembu, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi.
Pulau Lembu yang terletak di Langkawi ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat Langkawi pasti tidak melepaskan peluang untuk berkunjung ke Pulau Lembu dan meneroka keindahan pantai sambil menikmati suasananya yang sepi dan tenang.

Geografi

Pulau Lembu merupakan pulau yang terletak di negeri Kedah. Ia menjadi tumpuan pengunjung tempatan dan luar ke Langkawi di negeri Kedah. Pulau Lembu memiliki iklim tropika dan airnya kekal suam sepanjang tahun, selesa untuk berenang.
Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.
Pulau Lembu merupakan salah satu dari empau pulau yang membentuk Taman laut, iaitu Pulau Payar, Pulau Kacha, Pulau Lembu dan Pulau Segantang. Pemandangan pulau ini memang cantik dan asli. Bongkah batu di pinggir pantai bagai disusun rapi, pasirnya putih bersih dan airnya sangat jernih hinggakan belang pada badan anak ikan boleh dilihat dengan jelas.

Fauna dan flora

Pulau Lembu memiliki tumbuhan tropika dan hutan malar hijau.
Pandharpur, Aurangabad

Demografik 2001

Menurut bancian India pada tahun 2001, Pandharpur memiliki bilangan penduduk seramai 9,701. Dari jumlah tersebut, kaum lelaki membentuk 56% dari jumlah keseluruhan populasi dan wanita seramai 44%.

Pendidikan 2001

Menurut bancian India pada tahun 2001 Pandharpur memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 65% lelaki dan 35% wanita mampu membaca. 18% dari populasi berusia di bawah 6 tahun. (2001)
Mikrokredit

Mikrokredit ialah suatu pelanjutan kepada pinjaman yang sangat kecil (mikropinjaman) kepada peminjam miskin yang kekurangan kolateral atau cagaran, pekerjaan yang tetap atau sejarah kredit yang boleh disahkan - kebanyakan penerima kredit jenis ini buta huruf lalu tidak dapat mengisi borang yang diperlukan bagi mendapatkan pinjaman yang konvensional. Kredit ini merupakan sebahagian daripada sistem mikrokewangan, dan ia direka untuk menggalakkan keusahawanan serta meringankan beban kemiskinan para peminjam.
Konsep kredit ini mula-mula didatangkan daripada Bank Grameen di Bangladesh pada tahun 1983 yang turut diikuti bank-bank tradisional kemudiannya. Sebanyak 74 juta orang dianggarkan telah memilik mikropinjaman yang berjumlah sebanyak 38 bilion USD setakat 2009. Bank Grameen sendiri melaporkan bahawa kadar pembayaran lengkap dicatakan antara 95 hingga 98 peratus. Mikrokredit digunakan secara meluas setakat tahun 2012 di negara-negara membangun yang ditunjukkan mempunyai "potensi yang sangat besar untuk meringkankan beban kemiskinan."
Chow Kon Yeow

Kehidupan Persendirian

Sebelum memasuki politik, beliau adalah seorang wartawan.
Palau-saverdera

Palau-saverdera merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Masjid ( F ) Kemasul

Sejarah

Masjid ( F ) Kemasul digunakan oleh masyarakat setempat sebagai satu tempat beribadat.

Pentadbiran

Imam 1 yang bertugas di Masjid ( F ) Kemasul adalah Abu Bakar Bin Darus. Masjid ( F ) Kemasul memiliki No Daftar: MY-06-BTG-00517.
Hairi Safwan

Kehidupan peribadi

Hairi merupakan pemegang Diploma Teater di Akademi Seni Budaya dan Warisan Kebangsaan (Aswara). Pada 22 Mac 2014 beliau telah berkahwin dengan pasangan pilihan yang merupakan seorang guru Fara Afiza Azman dan hasil perkahwinannya, beliau telah dikurniakan dua orang anak. Beliau juga merupakan abang kepada Chef Selebriti, Chef Fikree Aznan.

Kerjaya

Beliau memulakan kerjaya lakonan selepas menjuarai Program Realiti Anak Wayang musim pertama pada tahun 2009 ketika beliau baru berusia 21 Tahun. Program tersebut turut disertai oleh Hafiz Halim, Amar Baharin, Afzan A. Rahman, Lan Siro, Alex Yanz, Dayana Roza, dan Sura Sojangi. Dalam pertandingan tersebut beliau berjaya menewaskan pencabar terdekat Hafiz Halim yang juga merupakan seorang pelakon. Hairi juga merupakan pelakon teater. Nama beliau semakin dikenali menerusi lakonan drama dan telefilem dan beliau merupakan pelakon yang kerap berlakon di bawah Produksi Zeel Production. Beliau juga merupakan seorang pelakon yang mampu membawa pelbagai watak sama ada protagonis lawak atau antagonis dengan begitu baik.
Dobra, Turek County

Dobra merupakan sebuah bandaraya yang terletak di wilayah Poland Raya, Poland.
Jayankondam

Demografik 2001

Menurut bancian India pada tahun 2001, Jayankondam memiliki bilangan penduduk seramai 31,268. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Jayankondam memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Bantarpanjang, Cibingbin

Poskod

Poskod yang digunakan di Bantarpanjang adalah 45587. Terdapat 10 buah desa di dalam daerah kecamatan Cibingbin.
Kinofobia

Kinofobia (daripada Bahasa Greek: κύων kýōn "anjing" dan φόβος phóbos "ketakutan") atau takut anjing ialah ketakutan tidak normal akan anjing. Kinofobia dikelaskan sebagai fobia spesifik, di bawah subjenis "zoofobia".
Tinitus

Tinitus (bahasa Inggeris: tinnitus) ialah keadaan di mana seorang pesakit mendengar bunyi, contohnya bunyi desing, sedangkan tiada bunyi luar. Tinitus bukanlah satu penyakit, tetapi gejala bagi sebab-sebab lain lain. Antara penyebab tinitus ialah sumbatan tahi telinga.
Antara cara menghindari tinitus ialah dengan mengelakkan mendengar bunyi bising.
Tinitus biasanya tidak boleh didengar oleh orang lain, disebut tinitus subjektif, namun dalam keadaan tertentu, perkara sebaliknya berlaku. Tinitus yang boleh didengar oleh orang lain disebut tinitus objektif dan boleh didengar menggunakan stetoskop. Ia boleh disebabkan oleh ketumbuhan.
Kampung Durian, Tawau

Poskod

Poskod yang digunakan di Kampung Durian, Tawau, Sabah ialah 91000.
Dalai Lama ke-14

Persaraan

Dalam ucapan pada 10 Mac 2011, Dalai Lama ke-14 menyatakan bahawa beliau akan mengusulkan perubahan pada perlembagaan kerajaan Tibet dalam buangan supaya peranan Dalai Lama selaku ketua negara digantikan dengan pemimpin yang terpilih oleh rakyat. Beliau secara rasminya menghantar permohonan letak jawatan selaku pemimpin politik kepada Parlimen Tibet dalam buangan di Dharamsala, India pada 14 Mac 2011.
Donnie Sibarani

Donnie Cahyadi Sibarani lahir di Surabaya, 17 April 1980 merupakan seorang vokalis ADA band
Muktisari, Cingambul

Poskod

Poskod yang digunakan di Muktisari adalah 45467. Terdapat buah desa di dalam daerah kecamatan Cingambul.
Soekarno M. Noer

Biografi

Ibu bapanya, M. Noer dan Djanimah, berasal dari Bonjol, Pasaman, Sumatera Barat. Pada tahun 1953, beliau memulakan kerjayanya dalam teater dengan karya Runtuhan. Beliau telah dipilih pelakon terbaik di Festival Filem Indonesia untuk peranan beliau Anakku Jinjang (1960), Dibalik Tjahaja Gemerlapan (1967), dan Kemelut Hidup (1979). Pada tahun 1970, beliau mengasaskan PT Kartika Binaprama tetapi menerbitkan hanya satu tajuk, Honey Money dan Djakarta Fair. Pada tahun 1974, beliau telah dipilih sebagai pengerusi Persatuan Artis Filem Indonesia (Parfi).
Beliau telah berkahwin dengan Mai dan mereka mempunyai enam orang anak. Tiga daripadanya mengikuti jejak langkah beliau dan bergiat aktif dalam bidang lakonan: Rano Karno, Suti Karno dan Tino Karno. beliau dan anak-anaknya menubuhkan Filem Karno yang melancarkan Si Doel Anak Sekolahan.
Beliau meninggal dunia pada 26 Julai 1986 di Tebing Tinggi, Sumatera Utara pada usia 54 tahun.